Bandcentralen

Den kreative skole ønsker i samarbejde med Ungdommens hus at etablere en musikplatform i ungdommens hus. Platformens kernefunktion er at hjælpe de unge til at lave deres egen musik.

Vi kalder det en platform, da vi håber på et miljø hvor fotografi, artwork, musikudgivelse, koncertvirksomhed og musikteknik kan blive en del af bandcentralen.

Målgruppen

13-25 årige. *Der er en udfordring med de 13-14 årige da de ikke endnu kan være almene brugere af ungdommens hus. Vi forestiller os at løse det ved at de første par år er i følge med den tilknyttede banddoktor.*

Bandcentralens kerne

Bandcentralen skal være et sted hvor unge mødes en og gerne flere gange om ugen og laver deres egen musik. én gang om ugen, i 2,5 timer, skal det være faciliteret af en banddoktor, der hjælper dem i gang med at skrive, motivere og inspirere den skabende proces. Banddoktoren har 2 bands ad gangen/banddoktoren er ikke hele tiden i øvelokalet. Der opfordres derudover til at man bruger den adgang der er til øvelokale, studie, scene m.m. i ungdommens hus.

Man skal som ung have mulighed for både at tilmelde sig som band, eller som enkeltperson - så vil vi prøve at samle de unge i grupper der giver mening. Som bandmedlem får man tilknyttet en banddoktor 2,5 timer om ugen og adgang til øvelokale. Derudover bliver der arrangeret koncerter, planlagt indspilning og lavet workshops med relevante emner.

Ting der skal tages stilling til:

* Økonomi(hvor megen egenbetaling, musikskole, FRITID, aktivitetspulje)
* Rekruttering af de unge
* Hvem har ansvar for tilmelding
* timer(fysisk tilstede men også planlægning af koncerter, kontakt med de unge etc)